GUNKULร่วมมือสหกรณ์20แห่งยื่นโซลาร์ฟาร์มเฟส2 เชื่อผ่านคุณสมบัติรอบแรก
GUNKUL ร่วมมือสหกรณ์กว่า 20 แห่งยื่นโซลาร์ฟาร์มเฟส 2 รวมกำลังผลิตกว่า 100MW เชื่อผ่านคุณสมบัติรอบแรก
15 มิ.ย. 2560

นายสมบูรณ์ เอื้ออัชฌาสัย กรรมการผู้จัดการ บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัทร่วมมือกับสหกรณ์การเกษตรกว่า 20 แห่ง ยื่นข้อเสนอขายไฟฟ้าในโครงการโซลาร์ฟาร์มส่วนราชการและสหกรณ์เกษตรกรเฟสที่ 2 รวมกำลังการผลิตกว่า 100 เมกะวัตต์ เชื่อว่าสามารถผ่านการคัดเลือกด้านคุณสมบัติรอบแรกได้ แต่ขณะนี้ยังไม่สามารถตอบได้ว่าผ่านการตรวจสอบทั้งหมดหรือไม่ โดยช่วงปลายเดือนจะต้องเข้าสู่กระบวนการจับสลากอีกครั้ง